প্রতীক্ষার অবসান! শুটিং শুরু ‘রঘু ডাকাত’-এর

ওয়েব ডেস্ক: রবিবাসরীয় সকালে সুখবর দিলেন বাংলার অন্যতম জনপ্রিয় অভিনেতা দীপক অধিকারী ওরফে দেব। নিজের সোশ্যাল মিডিয়াতে অভিনেতা সাংসদ দেব সকাল সকাল একটি পোস্ট করে জানালেন এই সুখবর।

আরও পড়ুন: ‘এখন আমার সময় একটু বেটার’, যীশু সেনগুপ্ত

পোস্টে দেব লেখেন, “২০২১ সালে আমরা যে স্বপ্ন দেখেছি, তা বাস্তব রূপ নিচ্ছে। দুই শক্তিশালী স্তম্ভ শ্রীকান্ত মোহতা এবং মহেন্দ্র সোনি (এসভিএফ) ছাড়া এই কাজ সম্ভব হত না। আজ আমরা যে পরিস্থিতিতে দাঁড়িয়ে রয়েছি, সেখানে একটি পয়সাও মূল্যবান। তবু তাঁরা এই দুর্দান্ত কাজটি করার সাহস দেখিয়েছেন।” ছবির পরিচালক ধ্রুব বন্দ্যোপাধ্যায়কে ধন্যবাদ জানিয়ে দেব লেখেন, “আমি ধ্রুব বন্দ্যোপাধ্যায়কে ধন্যবাদ জানাই। এই ছবি নিয়ে আমরা যখন সবাই শুধু অন্ধকারই দেখেছি, তিনি একমাত্র আশাবাদী ছিলেন এই ছবি আলোর মুখ দেখবেই।” তিনি আরও জানান, ‘ সবকিছু যদি ঠিকঠাক থাকে তাহলে ২০২৫ এ বাংলা একটি ব্লকবাস্টার মুভি পেতে চলেছে।’ দর্শকদের কাছে দেবের আর্জি সকলে যেন ভগবানের কাছে তাঁর জন্য প্রার্থনা করেন।

View this post on Instagram

A post shared by Dev Adhikari (@imdevadhikari)

উল্লেখ্য, যে কোন ছবির শুটিংয়ের আগে সেই ছবির ক্যারাক্টারকে রপ্ত করতে কসরতের কোনরকম খামতি তিনি রাখেন না। এবারেও ঠিক তাই। ‘রঘু ডাকাত’ এর জন্য শারীরিক কসরত থেকে শুরু করে, ময়দানের মাঠে ঘোড় সাওয়ারীতে মোনযোগ দেওয়া সবটাই নিখুঁতভাবে পালন করেছেন তিনি। আর এবার সেই সব প্রশিক্ষণকে নিজের সিনেমায় প্রমাণ করার পালা।

দেখুন অন্য খবর